ДО 
КОМИСИЯТА ЗА ПРОМЯНА В
КОНСТИТУЦИЯТА НА
НАРОДНОТО СЪБРАНИЕ 		
НА РЕПУБЛИКА БЪЛГАРИЯ

ОТНОСНО: ПРОМЕНИ В СЪДЕБНАТА СИСТЕМА

УВАЖЕМИ Г-Н ПРЕДСЕДАТЕЛ,

Във връзка с подготвяните промени в съдебната система на Република България, в съответствие с принципа за разделение на властите и на чл.1 от Конституцията на Република България, Ви предоставяме ИСКАНИЯ за промени в съдебната система на сдружение “Гражданско участие и пряка демокрация”, гр.София.
Искрено се надяваме исканията ни да бъдат уважени и включени в подготвяните законопроекти за промяна в съдебната система, вкл. и в Конституцията.

				ИСКАНЕ
От граждани на Република България за реформа в съдебната система

Ние, гражданите на България като носители на суверенната власт в Република България и съгласно чл.1 от Конституцията, даващ ни право и пряко да упражняваме държавната власт, искаме следното:

1.	Пряко избиране и отзоваване от гражданите на Главния прокурор.
2.	Пряко избиране и отзоваване от гражданите на Върховните съдии.
3.	Пряко избиране и отзоваване от гражданите на министъра на правосъдието.
4.	Да се увеличи броя на съдебните заседатели и да им  се дадат решаващи права.
5.	Най-бързо завършване на Единната информационна система за противодействие на престъпността (ЕИСПП) и осигуряване граждански достъп до публичната информация в нея.
6.	Всички обвинителни актове да се изнасят в Интернет за гарантиране достъпа на гражданите до тях.
7.	Персонална отговорност на всички публични лица, спъвали досега съдебната реформа.
8.	Всенародно публично обсъждане на всички предложени варианти за реформа на съдебната система и приемане на реформата с референдум.

Мотиви:

Ефективна, прозрачна, достъпна за наблюдение от гражданите и отговорна пред гражданите правозащитна система, реално разделение на властите, отговорност за лошо управление и за забавяне на реформата досега.

Граждани на България

Сдружение “Гражданско участие и пряка демокрация”.

Председател: Мариана Кирилова: /п/
Адрес: ул.”Мак Гахан”,бл.184, ап.4